ΓΡΑΠΤΗ ΕΡΩΤΗΣΗ E-4141/00

υποβολή: Guido Sacconi (PSE) προς την Επιτροπή

(16 Ιανουαρίου 2001)

Θέμα: Θέση της ΕΕ σε σχέση με το Διεθνές έτος του βουνού 2002

Η Γενική Συνέλευση των Ηνωμένων Εθνών διεκήρυξε, Α/ΨΗΦ/53/24, το έτος 2002 ως Διεθνές έτος του βουνού, αναθέτωντας στην FAO τον βασικό ρόλο για την προετοιμασία αυτού του φακέλου.

Το Διεθνές έτος του βουνούπήρξε αποτέλεσμα των συμπερασμάτων που προέκυψαν από τη Διεθνή Διάσκεψη Κορυφής της Γης του Ρίο το 1992.

Η εν λόγω Διάσκεψη Κορυφής είχε ως μέγιστο συμπέρασμα την Ατζέντα 21, η οποία στο άρθρο 13 ασχολείται με τη διαχείριση των ευπαθών οικοσυστημάτων και την αειφόρο ανάπτυξη των βουνών.

Σκοπός του Διεθνούς έτους του βουνού είναι η προώθηση της προστασίας και της αειφόρου ανάπτυξης των ορεινών περιοχών (οι οποίες θεωρούνται ζωτικής σημασίας για τουςδάτινους και ενεργειακούς πόρους, καθώς και για την βιοποικιλότητα), θεωρείται δε το ίδιο σημαντικός με άλλα μέγιστα θέματα όπως είναι οι κλιματικές αλλαγές, η απερήμωση και η αποψίλωση των δασών, στην παγκόσμια συζήτηση για το περιβάλλον και την ανάπτυξη.

Μπορεί η Επιτροπή:

1. να μας ενημερώσει σε σχέση με τις πρωτοβουλίες που θα αναλάβει η Ευρωπαϊκή Ένωση σε ό,τι αφορά την ανάπτυξη και τη δημοσιοποίηση αυτής της πρωτοβουλίας σε κοινοτικό επίπεδο;

2. να εκφράσει μία γνώμη σε ό,τι αφορά τοπάρχον πρόβλημα της προώθησης των καταλλήλων πολιτικών για το ζήτημα αυτό και της εφαρμογής νέων προγραμμάτων για τη διατήρηση, τη διαχείριση και την αειφόρο εκμετάλλευση των δασικών περιοχών;

3. να μας πληροφορήσει γενικά για τους τρόπους δράσης της ΕΕ προκειμένου να επιτευχθούν οι στόχοι που ορίζονται από το κεφάλαιο 13, όπως είναι η απόκτηση και η διεύρυνση των γνώσεων για την οικολογία και την αειφόρο ανάπτυξη των οικοσυστημάτων του βουνού και η προώθηση της ολοκληρωμένης ανάπτυξης τωνδρογραφικών κοιτασμάτων;

Απάντηση του κ. Barnier εξ ονόματος της Επιτροπής

(28 Μαρτίου 2001)

Η Επιτροπή παρακαλεί το Αξιότιμο Μέλος του Κοινοβουλίου να συμβουλευθεί τις απαντήσεις που δόθηκαν στις γραπτές ερωτήσεις E-1271/00 του κ. Sacconi(1), P-3067/00 του κ. Caveri(2), E-3162/00 του κ. Ripoll y Martnez de Bedoya(3) και E-3599/00 του κ. Caveri(4).

Όσον αφορά τους στόχους του κεφαλαίου 13 του Agenda 21, το σκέλος B Υπερεθνική συνεργασία της κοινοτικής πρωτοβουλίας Interreg III προβλέπει ιδίως, στο πλαίσιο του μέτρου του σχετικού με την προαγωγή του περιβάλλοντος και την καλή διαχείριση της πολιτιστικής κληρονομιάς και των φυσικών πόρων, την επεξεργασία και τη θέση σε εφαρμογή ολοκληρωμένων στρατηγικών και δράσεων για την πρόληψη των πλημμυρών στις διεθνείς περιοχέςδρογραφικών λεκανών.

Τόσο στα προγράμματα αγροτικής ανάπτυξης όσο και στο επίπεδο της κοινοτικής πρωτοβουλίας Leader, η Επιτροπή προτείνει πολλαπλά μέτρα προσαρμοσμένα στις ορεινές περιφέρειες, τα οποία αποβλέπουν στην προστασία του περιβάλλοντος.

Επίσης, η Επιτροπή ζήτησε από τα κράτη μέλη να μεριμνούν ώστε οι τοποθεσίες οι οποίες περιλαμβάνουν φυσικούς οικοτόπους ή ορισμένα είδη κοινοτικού ενδιαφέροντος, να προτείνονται για το δίκτυο Natura 2000" το δίκτυο αυτό αφορά ιδίως την Αλπική βιογεωγραφική περιφέρεια. Οι εν λόγω τοποθεσίες είναι ουσιαστικά γνωστές. Στα κράτη μέλη απόκειται ο καθορισμός των λεπτομερειών διαχείρισής τους.

Σχετικά με την ολοκληρωμένη ανάπτυξη των λεκανών απορροής των ποταμών, η πρόσφατα εγκριθείσα οδηγία πλαίσιο στον τομέα της πολιτικής τωνδάτων(5) έχει, ως ένα από τα κύρια θέματά της, θέσει το στόχο της διαχείρισης τωνδάτων ανά λεκάνες απορροής ποταμών οι οποίες θεωρούνται ως οι φυσικές γεωγραφικές καιδρολογικές μονάδες για την διαχείριση και προστασία τωνδάτων. Οι μεγαλύτερες επιτυχίες σημειώθηκαν εκεί όπου έλαβαν χώρα συνδυασμένες προσπάθειες και συνεργασία μεταξύ όλων των παρόχθιων χωρών και περιφερειών, όπως αυτό συνέβη στην περίπτωση του ποταμού Ρήνου.

(1) ΕΕ C 53 E της 20.2.2001.

(2) ΕΕ C 151 E της 22.5.2001, σελ. 54.

(3) ΕΕ C 163 E της 6.6.2001, σελ. 47.

(4) ΕΕ C 187 E της 3.7.2001, σελ. 19.

(5) Οδηγία 2000/60/ΕΚ του Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής τωνδάτων, ΕΕ L 327 της 22.12.2000.